”EU:ta tarvitaan, koska 10–20 vuoden kuluttua yksikään Euroopan maa ei ole millään tavalla globaalisti merkittävä pelaaja ”, sanoo EK:n EU-johtaja Taneli Lahti.

Yritysmaailma vaatii Suomen hallitusta lopettamaan löysäilyn EU:ssa ja palaamaan takaisin vaikuttamaan kunnolla EU:n kehitykseen unionin kaikissa pöydissä.

”Hallituksen pitää pyrkiä olemaan aina kun mahdollista mukana, kun yhteiseurooppalaisia linjoja luodaan. Ei pidä odottaa, että muut kehittävät niitä, jonka jälkeen asiat tulevat meidän pöydälle ja sitten suhtaudutaan niihin kriittisesti. Pitää olla ennalta aktiivinen. Nyt me ei olla”, sanoo Elinkeinoelämän keskusliiton EK:n EU:sta ja kauppapolitiikasta vastaava johtaja Taneli Lahti.